Ozan Kabak

Ozan Muhammed Kabak (sündinud 25. märtsil 2000 Ankaras) on Türgi jalgpallur, kes mängib keskkaitsjana Saksamaa kõrgliigaklubid Hoffenheim ja Türgi jalgpallikoondises.

2011. aastal liitus ta Galatasaray noorteakadeemiaga. Esimese profilepingu sõlmis ta klubiga 2017. aasta juulis. Klubi põhimeeskonnas debüteeris ta 2018. aasta mais.

2019. aasta jaanuaris siirdus ta Saksamaa kõrgliiga klubisse VfB Stuttgart. Sama aasta 3. märtsil lõi ta liigamängus Hannover 96 vastu kaks väravat. Hooajal 2018–19 valiti Kabak Bundesliga hooaja uustulnukaks."Ozan Kabak: Bundesliga's TAG Heuer Rookie of the Season for 2018/19". bundesliga.com. 6.6.2019. Vaadatud 17.2.2021

2019. aasta juunis sõlmis ta viieaastase lepingu Saksamaa klubiga Schalke. 2021. aasta veebruaris läks ta Schalkest laenule Inglismaa kõrgliiga klubisse Liverpool. Inglismaa kõrgliigas debüteeris ta 13. veebruaril 2021 mängus Leicester City vastu. Hooajal 2021/22 oli ta laenul Inglismaa kõrgliigaklubis Norwich City.

2022. aasta juulis sõlmis ta nelja-aastase lepingu Hoffenheimiga.

Türgi jalgpallikoondises debüteeris Kabak 17. novembril 2019 EM-i valikmängus Andorra vastu. Koondisekarjääri esimese värava lõi ta 16. novembril 2022 sõprusmängus Šotimaa vastu. Ta kuulus Türgi koondisse 2021. aasta Euroopa meistrivõistlustel.

 Viited 

Kategooria:Türgi jalgpallurid
Kategooria:Galatasaray SK mängijad
Kategooria:VfB Stuttgardi mängijad
Kategooria:FC Schalke 04 mängijad
Kategooria:Liverpool FC mängijad
Kategooria:Norwich City FC jalgpallurid
Kategooria:TSG 1899 Hoffenheimi jalgpallurid
Kategooria:Süper Ligi mängijad
Kategooria:Bundesliga mängijad
Kategooria:Premier League'i mängijad
Kategooria:Sündinud 2000